Title
stringlengths 1
72
| Text
stringlengths 16
27.7k
⌀ |
|---|---|
ريما | ريما جماعة ترابية قروية كاينة ف إقليم/عمالة سطات، جهة دّار لبيضا سطات، ساكنين فيها 8949 واحد، على حسب لإحصاء لعام 2014. |
ردادنة ولاد مالك | رّدادنة ولاد مالك جماعة ترابية قروية كاينة ف إقليم/عمالة بنسليمان، جهة دّار لبيضا سطات، ساكنين فيها 4561 واحد، على حسب لإحصاء لعام 2014. |
رݣادة (جماعة قروية) | رݣادة جماعة ترابية قروية كاينة في إقليم تيزنيت، جهة سوس ماسة، ساكنين فيها 13284 نسمة، على حسب الإحصاء العام 2014. |
زامبيا | زامبيا، رسميا لجمهورية د زامبيا (بلينݣليزية: Republic of Zambia) هي بلاد ماكاطلش على لبحر جات ف لجنوب الشرقي د إفريقيا. تاتحدّها من الشمال جمهورية لكونݣو ديموقراطية، من الشمال الشرقي طنزانيا، من الشرق مالاوي، من لجنوب موزامبيق، زيمبابوي، بوطسوانا، ناميبيا و من لغرب أنݣولا.
السكان لأصليين ديال لبلاصة اللي فيها زامبيا هوما لقبايل ديال ل خوي سان، و زادو عليهم لقبايل ديال لبانطو اللي بداو تيسكنو تما ف لقرن 13. ف لقرن 18، ستعمرات بريطانيا لمنطقة، و جمعاتها ف 1911 مع بلايص آخرين ف مستعمرة كانت مسمّياها "روديزيا الشمالية". نهار 24 أكتوبر 1964، ستاقلات لجمهورية د زامبيا من بريطانيا.
تيسكنو ف زامبيا تقريبا 17.4 مليون د الناس، و لعاصمة ديالها هي لوساكا. اللغة الرسمية د لبلاد هي لينݣليزية، و عاد كاين بزاف د اللغات معتارفة بيها الدولة لغات جهوية. الدين الرسمي د لبلاد هو لمسيحية، و لفلوس اللي كاتخدّم سميتها كواشا. زامبيا فيها بزاف د التروات، لا من الناحية د لمعادن و لا لغابات و تا لما. هي داخلة ف بزاف د لمنضمات دولية بحال لأمم لمتحدة ، لإتحاد لإفريقي، لبنك الدولي و لكومونويلث. |
زاوية بن حميدة | زاوية بن حميدة جماعة ترابية قروية كاينة ف إقليم الصويرة، جهة مراكش آسفي، ساكنين فيها 6878 واحد، على حسب لإحصاء لعام 2014. |
زاوية سايس | زاوية سايس جماعة ترابية قروية كاينة ف إقليم/عمالة جّديدة، جهة دّار لبيضا سطات، ساكنين فيها 11160 واحد، على حسب لإحصاء لعام 2014. |
زاوية سيدي بن حمدون | زاوية سيدي بن حمدون جماعة ترابية قروية كاينة ف إقليم/عمالة برشيد، جهة دّار لبيضا سطات، ساكنين فيها 9521 واحد، على حسب لإحصاء لعام 2014. |
زاوية سيدي طاهر | زاوية سيدي طاهر جماعة ترابية قروية كاينة في إقليم تارودانت، جهة سوس ماسة، ساكنين فيها 11666 نسمة، على حسب الإحصاء العام 2014. |
زاوية لقواسم | زاوية لقواسم جماعة ترابية قروية كاينة ف إقليم/عمالة جّديدة، جهة دار لبيضا سطات، ساكنين فيها 10967 واحد، على حسب لإحصاء لعام 2014. |
زرقطن | زرقطن جماعة ترابية قروية كاينة ف إقليم الحوز، جهة مراكش آسفي، ساكنين فيها 19926 واحد، على حسب لإحصاء لعام 2014. |
زمران | زمران جماعة ترابية قروية كاينة ف إقليم قلعة السراغنة، جهة مراكش آسفي، ساكنين فيها 14338 واحد، على حسب لإحصاء لعام 2014. |
زمران الشرقية | زمران الشرقية جماعة ترابية قروية كاينة ف إقليم قلعة السراغنة، جهة مراكش آسفي، ساكنين فيها 29087 واحد، على حسب لإحصاء لعام 2014. |
زمن الرفاق | زمن الرفاق ، فيلم مغريبي لّي دار لإخراج ديالو محمد الشريف الطريبق. لفيلم متلو فيه لأدوار رّئيسية فرح الفاسي و محمد عسو و سعيد الحجوي. هاد لفيلم ديال دراما
ملخص لفيلم.
لفيلم تيهضر على الصراعات ف لجامعة ما بين الطلبة لقاعدببن و الطلبة لإسلاميين ف تّسعينات و هو موخود من لمدكرات د عزيز قنجاع. |
زنادة | زنادة جماعة ترابية قروية كاينة ف إقليم قلعة السراغنة، جهة مراكش آسفي، ساكنين فيها 6712 واحد، على حسب لإحصاء لعام 2014. |
زيايدة | زيايدة جماعة ترابية قروية كاينة ف إقليم/عمالة بنسليمان، جهة دّار لبيضا سطات، ساكنين فيها 14010 واحد، على حسب لإحصاء لعام 2014. |
زيمبابوي | زيمبابوي، رسميا لجمهورية د زيمبابوي (بلينݣليزية: Republic of Zimbabwe) هي بلاد ماكاطلش على لبحر جات ف لجنوب د إفريقيا. تاتحدّها من الشمال زامبيا، من الشرق موزامبيق، من لغرب بوطسوانا ومن لجنوب جنوب إفريقيا. لحدود د زيمبابوي مرسومة ما بين جوج د لويدان كبار، اللي هوما لواد د زامبيزي، و لواد د ليمپوپو.
لبلاصة اللي فيها زيمبابوي دازو منها بزاف د لمملكات و لحضارات ف التاريخ لقديم بحال لمملكة د روزڤي و لمملكة د متواكازي. بدات بريطانيا تاتدخل للمنطقة ف 1890، و مورا بزاف د لحروب متقطّعة حتلات لبلاصة كاملة ف 1923، و سمّاتها لمستعمرة د جنوب روديزيا. ف 1965، قررو لأقلية د السكان لبويض يعلنو على لإستقلال د لبلاد، اللي تسمات ديك الساعة "روديزيا". بدات من بعد حرب أهلية ما بين لبويض و لكوحل، حيت لبلاد الجديدة كانت فيها عنصرية بزاف و سياسة ديال التفراق على حساب اللون. ف 1980 ربحات لجبهة د التحرير د زيمبابوي لحرب، و بدّلو السمية د لبلاد ل زيمبابوي. واحد من لقيّاد د هاد لجبهة كان هو روبرت موݣابي، اللي ترأس لبلاد 30 عام (من 1987 ل 2017).
تيسكنو ف زيمبابوي تقريبا 14.3 مليون د الناس و لعاصمة ديالها هي هاراري. لبلاد عندها 16 لغة رسمية (أكتر وحدين تيتهضرو هوما لينݣليزية و الشونا و الشيوا و نديبيلي) و لفلوس اللي كاتخدّم هي الدولار د زيمبابوي. زيمبابوي داخلة مع بزاف د لمنضمات عالمية بحال لأمم لمتحدة و لإتحاد لإفريقي و مجموعة التنمية د إفريقيا لجنوبية. |
زينب أفيلال | زينب أفيلال (تولدات فتطوان ف 31 أكتوبر 1990) هي مغنية مغريبية ديال لموسيقا لأندلسية, للي كاتسمًا تا لموسيقا د لآلة.
حياتها.
تولدات زينب أفيلال فتطوان ف 31 أكتوبر 1990 وكبرات فيها. كانت عزيزة عليها لموسيقا من صغرها, وبدات تاتحفظ وتغني مقطوعات ملًي كانت عندها 4 سنين. تعلمات لأصول د لموسيقا فلمعهد لموسيقي ديال تطوان, ودخلات للجوق ديال محمد العربي التمسماني, اللي تيسيًرو لأستاد محمد الأمين الأكرمي, وتمًا فين بانت لموهبة والصوت لقوي ديالها.
شاركات زينب مع لجوق د التمسماني فبزاف د لحفلات ولمهرجانات فلمغريب ولخاريج, وغنات فبزاف د لأفلام بحال "نوبة من ذهب ونور" و "موال" (2004) و "زمن الرفاق" (2008) و "أفراح صغيرة" (2016) ديال لمخرج محمد الشريف الطريبق.
زينب أفيلال ماحبساتش قرايتها واخا تاتغنًي, وتاتوجد دابا الدكتورا ديالها فلجامعة ديال سرݣوسطة فصبانيا. |
الزاݣ | زّاݣ جماعة ترابية حضرية كاينة ف إقليم/عمالة آسا الزاݣ، جهة ݣلميم واد نون، ساكنين فيها 4168 واحد، على حسب لإحصاء لعام 2014. |
زمامرة | زّمامرة جماعة ترابية حضرية كاينة ف إقليم/عمالة سيدي بنور، جهة دّار لبيضا سطات، ساكنين فيها 13279 واحد، على حسب لإحصاء لعام 2014. |
الزوݣ | زّوݣ جماعة ترابية قروية كاينة ف إقليم/عمالة أوسرد، جهة دّاخلة واد دّهاب، ساكنين فيها 0 واحد، على حسب لإحصاء لعام 2014. |
زݣموزن | زݣموزن جماعة ترابية قروية كاينة في إقليم تارودانت، جهة سوس ماسة، ساكنين فيها 8184 نسمة، على حسب الإحصاء العام 2014. |
ساحة د تايمز | ساحة د تايمز أولا التايمز سكوير بلونكلي هي واحد الساحة كاينة فلمريكان جات فدرب مانهاتن فمدينة نيويورك.
تسمات التايمز سكوير حيث كانو فيها سابقا المكاتب دالجونرنال دنيويورك تايمز المشهور أوهاد الساحة كتعتبر من بين البلايص لي كيقصدوها السياح بزاف أوكيزورها حوالي 50 مليون واحد كل عام أوكيدوز منها حوالي 330٬000 واحد. هاد الساحة كذالك من بين السونترات د التجارة الكبيرة فالعالم أومعروفة عليها بلكثرة ديال لبانوات د الإشهارات لي معلقين فالعمارات ديالها، كيسمها البعض "السونتر دالعالم" أولا "لقلب دالعالم" حيث ديما مزحما أوعامرة بالناس من كاع البلايص دلعالم. فساحة د تايمز بزاف د المطاعم المشهورة بحال ماكدونالد. |
سارة البكري | سارة البكري (خلاقت ف دّار لبيضا ف 2 يوليوز 1987) عوّامة مغريبية من أحسن لعوّامات لمغريبيات ف تاريخ رّياضة د لعومان و شاركات جوج مرات ف لألعاب لأولمپية ف پيكين 2008 و ف لوندون 2012.
حياتها.
سارة بدات لمسيرة ديالها ف لكلوب د لعومان د لويداد لبيضاوي و من بعد مشات ل رّاجا فاش كانت عندها 12 لعام. من بعد ما شدات لباك ديالها مشات تكمل قرايتها ف فرانسا ف لهندسة و تما كملات لمسيرة ديالها ف لعومان ف لكلوب ديال راسينݣ آراس ف ليون و بدات كاتشتارك ف بطولات حتيرافية ف فرانسا و أوروپا.
سارة شاركات معا لمغريب ف بزاف ديال لمسابقات لعربية و لإفريقية و كانو أحسن لإنجازات ديالها ف 2010 فاش ربحات 2 ميدياليات دهبية ف بطولة إفريقيا ف دّارلبيضا و ف 2011 ربحات 5 د لميداليات دهبية ف لألعاب لعربية ف دّوحة.
سارة كانت دّات تّيتر ديال أحسن رياضية ف لمغريب ف 2010 و 2011 و أحسن رياضية عربية ف 2011. |
سالڤادور دالي | سالڤادور دومينݣو فيليبي خاثينتو دالي إي دومينيتش، ماركيز دالي دي پوبول (، (11 ماي 1904 – 23 يناير 1989) رسام سپنيولي سريالي تزاد في فيݣيراس، كتالونيا، سپانيا.
دالي كان رسام تقني موهوب، معروف بزاف برسوماتو ذات الانطباع القوي والغريبة. المواهب ديالو في الرسم المهمل للخطوط كانت غالبا كتّميز بالتأثر بكبار فناني عصر النهضة. العمل ديالو الأكثر شهرة "إصرار الذاكرة" تكتامل في غشت 1931، وهو واحد من أكثر الرسومات السريالية القابلة للتعرف عليها. المجموعة الفنية ديال دالي حاضرة بين الناس بما فيها من أفلام، منحوتات، تصوير، والأعمال اللي كان كايديرها مع نخبة من الفنانين في مختلف وسائل الإعلام.
كان عند دالي حس تخيلي عالي، وكان كيستمتع في التماشي مع الرغبة ديالو في التصرف بطريقة غير اعتيادية ومبالغ فيها؛ باش ما يرخيش التعلق ديال الناس اللي كايقدّرو العمل ديالو، والهروب من الازعاج ديال النقاد. طريقة التعامل والتصرفات ديالو غير العادية كانت كاتجذب الانتباه أحيانا كثر من العمل الفني. |
سان خوانيطو دي إيسكوبيدو | سان خوانيطو دي إيسكوبيدو (بالصبليونية: "San Juanito de Escobedo") هو دوًار و بلدية جات فولاية خاليسكو ف لميكسيك. على حساب الأرقام د 2015، تيسكنو تمًا 9420 واحد. |
سان كيتس ؤنيڤيس | سان كيتس ؤنيڤيس ولا "لفيديرالية د سيدي كريسطوفر و نيڤيس" (بلينݣليزية: Saint Kitts and Nevis) هي بلاد جات ف لكاريبي. هي أصغر بلاد ف لقارة د أميريكا كاملة من ناحية لمساحة و تا السكان، و فيها جوج د لجزر بيناتهم 3 كيلومطر د لبحر. أقرب لجزر ليها هوما لجزر د لكاريبي لهولاندية، و سانت مارتين، و أنتيݣوا وباربودا. سان كيتس ؤنيڤيس هي لبلاد لوحيدة ف لمنطقة د لكاريبي اللي عندها نظام فيديرالي.
كانت سان كيتس ؤنيڤيس من أول لبلدان اللي ستعمروها لأوروپيين ف لكاريبي، و حتلوها فرانسا و بريطانيا بجوج. سان كيتس ؤنيڤيس هي آخر بلاد ستاقلات من بريطانيا ف لكاريبي، و ولاّت بلاد مستاقلة ف 1983. واخا ستاقلات، بقات عندها علاقة مزيانة مع بريطانيا، دخلات للمنضمة د لكومونويلث، و لملك تشارلز التالت هو لملك د لبلاد.
تيسكنو سان كيتس ؤنيڤيس تقريبا 52.000 ديال الناس، و لعاصمة ديالها هي باس طير. اللغة الرسمية د لبلاد هي لينݣليزية، و عاد كاينة اللغة د لكريول اللي كيهضروها بزاف د الناس. لفلوس اللي كاتخدّم هي الدولار د شرق لكاريبي. سان كيتس ؤنيڤيس بلاد داخلة مع بزاف د لمنضمات دولية بحال لأمم لمتحدة، لبنك الدولي، صندوق النقد الدولي و لمنضمة د الدول لأمريكية. |
سان مارينو | سان مارينو هي أقدم بلاد ف لبلدان اللي كاينين دابا ف لعالم، و أقدم جمهورية. تأسسات نهار 3 شتنبر 301، من سانت مارينوس، اللي خرج من لإمبراطورية الرومانية، و أسس دولة تسمّات على سميتو. سان مارينو هي الدولة اللي عندها تا أقدم دستور ف لعالم، تكتب ف عام 1600، و هو اللي باقي مخدّم تال دابا.
تيسكنو ف سان مارينو تقريبا 30.000 د الناس، و لعاصمة ديالها هي لمدينة د سان مارينو. اللغة الرسمية د لبلاد هي الطاليانية، و عاد تاتهضر فيها بزاف اللغة الرومانيولية. لفلوس اللي كاتخدّم ف لبلاد هي لأورو. سان مارينو وحدة من أغنى لبلدان ف لعالم، و هي من لبلدان لقلال ف لعالم اللي ما عندها تا كريدي.
التاريخ.
التاريخ الجديد.
هاذه الجمهورية الصغيرة سان مارينو شعار ديالها هي الحرية ديماً و دات استقلالها بعد تهديدات على مر تاريخها.خضعت سان مارينو لثلث غزوات عسكرية،اللولا عام 1503م احتلها سيزار بورجيا و ضمها لجمهوريته شهر حتى مات.طاح عليها احتلال آخر عام 1944م بالقوات الالمانية و من ثم الحلفاء اللي احتلوها سيمانات.في 8 اكتوبر 1600 دارو اول دستور مكتوب.فيه تشريعات قانونية نستعملو اليوم مع انها فاتت بتقلبات سياسية.كانت فرانسا في وقت نابليون ندافع عن الجمهورية من وقت طويل.
لجغرافيا.
لمناخ.
بما انها دولة صغيرة قريبة من الطاليان ف راه لمناخ ديالها هو بحال لمناخ ديال ايطاليا النيت (مناخ متوسطي، جبلي).
الرياضة.
سان مارينو عندها غي دوري د لكورة وصافي .ماعندهاش حاجة وحداخرة، تا تشارك في السباقات د فورمولا وان ولكن السباق كيديروه في ڤيلاج طلياني قريب منها. |
سانت ڤينسنت و لݣرونادين | سانت ڤينسنت و لݣرونادين (بلينݣليزية: Saint Vincent and the Grenadines) بلاد أرخبيل جات ف لكاريبي، و بالضبط ف لجنوب ديالو، مع لجزر د لأنتيل الصغار. سانت ڤينسنت و لݣرونادين فيها 33 جزيرة ف لمجموع، منها اللي مسكونة، و منها اللي مامسكوناش. لجزيرة لكبيرة ݣاع سميتها سانت ڤينسنت، و عاد كاين 32 جزيرة آخرين صغار، اللي هوما لجزر ديال لݣرونادين. أقرب بلدان ليها هوما سانط لوسيا ف الشمال، باربيدوس ف الشرق، و ݣرينادا ف لجنوب.
سانت ڤينسنت و لݣرونادين تيسكنو فيها تقريبا 110.000 ديال الناس ولعاصمة ديالها هي كينݣسطاون. اللغة الرسمية د لبلاد هي لينݣليزية، و بزاف د الناس تيهضرو بيناتهم لكريول ديال لمنطقة. لفلوس اللي كاتخدّم ف لبلاد هي الدولار د شرق لكاريبي. سانت ڤينسنت و لݣرونادين كانت تستعمرات من فرانسا و بريطانيا، و ولأّت بلاد مستاقلة ف 1979. هي داخلة ف بزاف د لمنضمات دولية بحال لأمم لمتحدة، لكونمويلت و الجماعة د لكاريبي. |
سانط لوسيا | سانط لوسيا (بلينݣليزية: Saint Lucia) هي بلاد جزيرة جات ف لجنوب الشرقي د لمنطقة د لكاريبي، ما بين لبحر د لكاريبي و لمحيط لأطلسي. أقرب لبلايص ليها هوما سانت ڤينسنت و لݣرونادين و باربيدوس و لجزيرة د مارتينيك، اللي تابعة ل فرانسا.
أول أوروپيين وصلو لهاد لجزر كانو هوما لفرانساويين، اللي ستعمروها ف 1660. تدابزات فرانسا مع بريطانيا بزاف د لوقت على لجزيرة و كانت طرف ف بزاف د لحروب بيناتهم، تال عام 1814 اللي ستعمرات فيه بريطانيا رسميا لجزيرة بوحدها ف مرّة. نهار 22 فبراير 1979، ستاقلات لبلاد رسميا و وّلات بلاد عندها سيادة.
تسيكنو ف سانط لوسيا شويا كتر من 184.000 ديال الناس، و لعاصمة ديالها هي كاستريس. اللغة الرسمية د لبلاد هي لينݣليزية، و عاد كاين ناس كيهضرو لكريول و لفرانساوية. لفلوس اللي كاتخدم ف سانط لوسيا هي الدولار د شرق لكاريبي. سانط لوسيا معروفة ف لعالم باللي هي لبلاد اللي فيها أكبر عدد د الناس ربحو لجائزة د نوبل بلمقارنة مع عدد السكان (ربحو فيها 2 د الناس من قبل). هي داخلة مع جوج منضمات لغوية، هي لكومونويلت و لمنضمة لعالمية د لفرونكفونية، و عاد داخلة مع بزاف د لمنضمات دولية منها لأمم لمتحدة و لمنضمة د لبلدان لميريكانية.
سانط لوسيا هي لبلاد لوحيدة ف لعالم اللي مسمية على مرأة عاشت ف التاريخ، و اللي هي سانطا لوسيا، اللي عاشت ف وقت لإمبراطورية الرومانية، و محسوبة من لعيالات لمهمات ف التاريخ د لمسيحية. |
سانية برݣيݣ | سانية برݣيݣ جماعة ترابية قروية كاينة ف إقليم/عمالة سيدي بنور، جهة دّار لبيضا سطات، ساكنين فيها 28854 واحد، على حسب لإحصاء لعام 2014. |
ساو طومي ؤ پرينسيپي | ساو طومي ؤ پرينسيپي (بلبرتغالية: São Tomé e Príncipe)، رسميا لجمهورية الديموقراطية د ساو طومي ؤ پرينسيپي، هي بلاد أرخبيل جات ف لخليج د غينيا، ف لغرب د إفريقيا. لبلاد فيها جوج أرخبيلات تيدورو على الجوج الجزر لكبار، اللي هوما لجزيرة د ساو طومي و لجزيرة د پرينسيپي، بيناتهم 140 كم ما بين بعضياتهم. أقرب بلاد ليها هي لݣابون، و اللي جات تقريبا 225 كم ف الشرق ديالها.
لجزر د ساو طومي ؤ پرينسيپي ما كانوش مسكونين ملي كتاشفوهوم لبرتغاليين ف لقرن 15، و بالضبط ف عام 1471، و حتلّوهوم. بداو تيتخدّمو ف ديك لوقيتة ف لبيع و الشرا ديال لعبيد اللي تيمشيو لأمريكا من لمحيط لأطلسي. بزاف من لعبيد اللي جابوهم لبرتغاليين ل ساو طومي ؤ پرينسيپي باش يزرعو السكار و لقهوة و لكاكاو بقاو تمّا، و ناضلو حتى ستاقلو من لبرتغال ف 1975، و أسسو لجمهورية ديال ساو طومي ؤ پرينسيپي.
ساو طومي ؤ پرينسيپي هي تاني أصغر بلاد ف إفريقيا من حيت عدد السكان، و تيسكنو فيها شويا كتر من 211.000 واحد. لعاصمة ديالها هي ساو طومي، و اللغة الرسمية د لبلاد هي لبرتغالية، عاد كاين 3 د اللغات محلية اللي معتارفة بيها لغات جهوية. لفلوس اللي كاتخدّم ف ساو طومي ؤ پرينسيپي هي الدوبرا. هي داخلة مع بزاف د لمنضمات دولية بحال لأمم لمتحدة و لإتحاد لإفريقي، و هي عضو مؤسس ديال مجموعة البلدان الناطقة ب لبرتغالية. |
سايكدلية | سايكدلية (ب لفرانصاوية: Psychédélisme) هو تيار وستيل فني وأدبي وموسيقي بان ف ستينات و رتابط ب لحالات لي تايكون فيها لإبداع لفني ناتج على تعاطي لمخدرات وكاين لي تايوصفو بحالة هلوسة ولا تبويقة فنية. لكلمة كاتوصف حتا لإنتاجات لأدبية ولا لفنية لي كاتصور هاد لحالة وتاتستعمل حتا للإشارة للكودات لجمالية و لفنية لي بانت فهاد تيار خصوصا فرسم ولفنون لبصرية. |
سباتة | سباتة جماعة ترابية مقاطعة كاينة ف إقليم/عمالة دّار لبيضا، جهة دّار لبيضا سطات، ساكنين فيها 116255 واحد، على حسب لإحصاء لعام 2014. |
سبت سايس | سبت سايس جماعة ترابية قروية كاينة ف إقليم/عمالة جّديدة، جهة دّار لبيضا سطات، ساكنين فيها 10488 واحد، على حسب لإحصاء لعام 2014. |
سبت النابور | سبت نّابور جماعة ترابية قروية كاينة ف إقليم/عمالة سيدي إيفني، جهة ݣلميم واد نون، ساكنين فيها 7212 واحد، على حسب لإحصاء لعام 2014. |
سبت ݣزولة | سبت ݣزولة جماعة ترابية حضرية كاينة ف إقليم آسفي، جهة مراكش آسفي، ساكنين فيها 18543 واحد، على حسب لإحصاء لعام 2014. |
صبويا | صبويا جماعة ترابية قروية كاينة ف إقليم/عمالة سيدي إيفني، جهة ݣلميم واد نون، ساكنين فيها 3729 واحد، على حسب لإحصاء لعام 2014. |
سطار أكاديمي | سطار أكاديمي هو برنامج مسابقات تلفزيوني غنائي عالمي كايتدار كل عام و كايستمر عاداد د شّهورا. دارتو شركة اندمول لهولندية و كايتدار ف50 بلاد فالعالم.
الفكرة ديالو هي بلي تقدم للناس مواهب غنائية جديدة كايديرو تمارين و حصص يوميا و كاينميو القدرات ديالهم الفنية، و هادشي كايتم بطريقة تلفازة د لواقع. كاتبث حياة الطلاب فبلاصة وحدةلمدة 15 سيمانة. كاتدار ف سطار أكاديمي حفلات غنائية ستيعراضية سيمانية فواحد لمسرح كبير قدام مياوات ديال لمشجعين و كاتذاع مباشرة كل سيمانة.
أما بالنسبة ل طلاب فا ليهم قناة خاصة كاتبت لبلاصة اللي هما ساكنين فيها 24 ساعة على 24 و حتى كاينين يوميات بمتابة خبار ل داكشي اللي كايطرا معاهم يوميا. كل سيمانة كايخرج من بينهم واحد الطالب على حساب تصويت الجمهور ل لمترشحين، و اللي وصل حتى للخر و خدا اعلى تصويت للجمهور هو اللي كايربح. |
ستانلي كوبريك | سطانلي كوبريك (26 يونيو 1928 - 7 مارس 1999) هو واحد المخرج ميريكاني دار بزاف د الفيلمات اللي بقاو فالتاريخ ديال السينيما بحال و الليمونة لماكينة.
كوبريك تربى ف برونكس, نيويورك سيتي، و درس ف مدرسة ويليام هوارد تافت العليا من 1941 ل 1945. جاب معدلات عادية ولكن بان عندو هتيمام قوي ب لأداب، التصوير، و السينما من صغرو، و علم راسو جميع جوانب إنتاج و إخراج الأفلام بعد ما تخرج من المدرسة العليا. بعد ما خدم ك مصور ل مجلة Look ف عوام 1940 و 1950، بدا كيصور أفلام قصيرة بتكلفة مينيمالية و صور أول فيلم هوليوودي كبير ديالو, The Killing (لقتيلة), من إنتاج د United Artists ف 1956. مورا هادشي جاوه جوج د لمشاركات مع كيرك دوݣلاس: فيلم لحرب Paths of Glory (الطرقان د المجد) ف 1957 و لملحمة التاريخية Spartacus (سپارطاكوس) ف 1960. |
ستي فاضمة | ستي فاضمة جماعة ترابية قروية كاينة ف إقليم الحوز، جهة مراكش آسفي، ساكنين فيها 24120 واحد، على حسب لإحصاء لعام 2014. |
سري لانكا | سري لانكا ولاّ سريلانكا ( بالتاميل: இலங்கை - بالسينهالا: ශ්රී ලංකාව)، رسميا لجمهورية الديموقراطية لإشتراكية د سري لانكا، هي بلاد جزيرة جات ف الشمال د لمحيط لهندي ف لجنوب د آسيا. أقرب لبلدان ليها هي لهند، اللي جات 31 كم ف الشمال ديالها، و لمالديڤ، اللي جات ف لجنوب لغربي ديالها. من 1948 ل 1972، كانت لبلاد سميتها سيلان.
لبلاصة اللي فيها سري لانكا عندها تاريخ مكتوب قديم فايت 3000 عام. بزاف د لكتوبا اللوالا د لبودية تكتبو فيها. لمنطقة حكموها بزاف د لملوك محليين، تال لقرن 16 فين ستعمراتها لبرتغال، و من بعد عطاتها لهولاندا. ف 1815 ستعمرات بريطانيا لمنطقة، و بقات فيها تال 1948، اللي هو لعام اللي ستاقلات فيه رسميا لجمهورية د سيلان. ف 1972 بدلات السمية ل سري لانكا، و ف 1983 بدات فيها حرب أهلية مابين مجموعات نفصالية و لعسكر سالات ف 2009.
تيسكنو ف سري لانكا تقريبا 22 مليون د الناس و اللغات الرسمية ديالها هي التاميل و السينهالا. لبلاد عندها جوج عواصم: سري جاياواردنپورا كوتي (لعاصمة لإدارية) و كولومبو (لعاصمة التنفيدية و لقضائية). السكان د لبلاد مخلطين و فيهم لبوديين (لبودية هي الدين الرسمي د لبلاد) و لهندوس و لمسلمين و لمسيحيين. لإقتصاد د لبلاد معروف بالتصدير د منتوجات بحال آتاي و لقهوة و لكاواتشو. سري لانكا داخلة ف بزاف د لمنضمات الدولية بحال لأمم لمتحدة و لكومنويلت و لحركة د عدم لإنحياز. |
سطات | سطات جماعة ترابية حضرية كاينة ف إقليم/عمالة سطات، جهة دّار لبيضا سطات، ساكنين فيها 141637 واحد، على حسب لإحصاء لعام 2014. |
سطوكهولم | سطوكهولم (بالسويدية: Stockholm) هي لعاصمة د السويد وأكبر مدينة فيها و ف سكانديناڤيا كاملة. تيسكنو فيها تقريبا مليون واحد.
سطوكهولم هي لعاصمة الثقافية و لإعلامية والسياسية و لإقتصادية دالسويد، وفيها لمقر د لبرلمان د السويد و ديال ݣاع لوزارات، وحتا لقصر د لملك كارل ݣوسطاڤ. جات لمدينة ف الشرق د لبلاد على لبحر د لبلطيق، وفيها مرسى وثلاثة د لمطارات.
وقعو بزاف د لأحداث لعالمية ف سطوكهولم، و خلاّوها مشهورة ف لعالم، بحال لألعاب لأولامپية د 1912، و النهاية د كاس لعالم د لكورة د 1958. |
سعاد صابر | سعـاد صابر هي واحد لممثلة مغريبية خلاقت ف لحي لمحمدي ف دارلبيضا عام 1950، من بين لفنانات لي بينو لوجود ديالهم ف لمغريب، مثلاث فبزاف دلأفلام ؤمسلسلات مغريبية.
لمسيرة لفنية ديالها.
تولدات فمدينة الدار البيضا عام 1950، بانت لموهبة عند سعاد صابر فعمر صغير بزاف، دخلات للثمثيل مباشرة من بعدما تزوجات ؤهي بنت طمنطاعش رعام ؤلي كان ساعدها بزاف كان هو الزوج ديالها، ؤقدرات تثبث ذاتها ؤتبين راسها فواحد الزمن لي كان الثمثيل ممنوع على النسا. ؤقدرت تحقق مكانة كبيرة فلمغرب، ؤتكسب حب لجمهور المغربي، بالأدوار لي كتعطي قيمة للمرأة المغربية |
سعادة (عمالة مراكش) | سعادة جماعة ترابية قروية كاينة ف إقليم مراكش، جهة مراكش آسفي، ساكنين فيها 67085 واحد، على حسب لإحصاء لعام 2014. |
سعد الدين العتماني | سعد الدين العتماني، تزاد نهار 16 يناير 1956 فإينزݣان، كان رئيس لحوكومة ؤ سياسي ؤطبيب نفسي مغريبي.
حياتو.
سعد الدين لعتماني كان لامين لعام ديال حيزب لعدالة ؤ تّنمية ما بين 1 يوليوز 2004 ؤ 20 يوليوز 2008، ؤ عاوتاني ما بين 10 دجنبر 2017 تال 9 شتنبر 2021.
كان وزير ديال الخارجية ف لحوكومة ديال بنكيران مابين 2012-2013. ولا رئيس ديال لحوكومة نهار 17 مارس 2017، تال شتنبر 2021. |
سعد لمجرد | سعد لمجرد مغني مغربي تزاد فعام 1985، باه هو المغني البشير عبدو ومو هي الممثلة نزهة رݣراݣي يعني كبر فعائلة فنية. و شارك فسوپر سطار عام 2004 و خذا لمركز التاني. عاش ف مريكان 9 سنين و بالضبط فمدينة نيويورك، عندو بزاف دالأغاني لي تشهرو بزاف ودارو نسبة مشاهدة طالعة من بينهوم أغنية "المعلم" لي عندها كثر من 1 مليار مشاهدة فاليوتوب.
ف 24 فبراير 2023، محكامة فرانساوية حكمات على لمجرد ب 6 سنين د لحبس ب تهمة ديال لغتيصاب. لقضية كاترجع ل أكتوبر 2016 فاش مرا فرانساوية سميتها لورا پريول تّاهماتو بلي غتاصبها ف واحد لؤطيل ف پاري. لمجرد نفى التهمة على راسو بشكل قاطع. من بعد ف 2022 شدوه ف فرانسا على نفس التهمة وخرجوه بكفالة. |
سعيد أشتوك | سعيد أشتوك أولا سعيد بيزران (1925 - 7 شتنبر 1989) هوا مغني وشاعر أمازيغي مغربي من سوس تيغني بالشلحة وكيخدًم الآلة ديال الرباب و لوطار.
حياتو.
تولد سعيد أشتوك عام 1925 فدوار بيزوران فسيدي بوسحاب. كانت سميتو د بصًح هي محمد بيزران وخدا سميت أشتوك حيث جا من اشتوكة آيت باها.
بدا تيغني عام 1958 فالفرقة ديال الرايس حماد أمنتاك قبل مايدير فرقتو لي كانت فيها رقية الدمسيرية و فاطمة تبعمرانت.
كان سعيد أشتوك تيغني علا لقضايا الإنسانية والاجتماعية والوطنية وسجل الأغاني ديالو فالكاسيطات و سافر فالمغرب و الخارج. |
سعيد بلقاضي | سعيد بلقاضي (تولد ف 1980 ف طنجة) هو فنان مغربي د لمديح والسماع ولآلة.
حياتو.
تولد سعيد بلقاضي فطنجة ف 1980 وكبر فيها. من صغرو وهو داخل فلجو دلفن الصوفي, حيت كان جدًو ديما كيدًيه للزاوية الدرقاوية, وتما فين تعلم أصول فن السماع ولموسيقا لأندلوسية ولقصايد ديالها. ف 1993 دخل مع لمجموعة د "أبناء لبوغاز" و كان هو لمنشد ديالها وفنقس لوقت كيلعب لعود.
ف 2002, أسس سعيد بلقاضي لمجموعة ديالو اللي كانت على سميتو, وشارك معاها فبزاف د لحفلات ولمهرجانات فبزاف د لبلدان د لعالم. |
سعيد حجي | سعيد حجي (سلا، 29 فبراير 1912 - 2 مارس 1942) كان مفكر ؤ صحافي مغريبي، تعرف ب لي هو لًلول د صّحفيين لمغاربا، ؤ أول واحد كيبدا "صّحافة لوطنية" فلوقت د ليستيعمار لفرانساوي للمغريب.
حياتو.
تولد سعيد حجي فسلا نهار 29 فبراير 1912، شهر قبل ما يتستعمر لمغريب، ؤ كان هو صّغير ف خوتو. ف 1923 أسس جمعية لوداد مع صحابو، ؤ كانوا كيخًرجو بيها جرائد كل سيمانة تينتاقدو فيها ليستسعمار لفرانساوي.
ف 1930 صيفط سعيد وخاه برية ل محمد بن عبد لكريم لخطابي تيشجعوه فيها، ولكن لفرانسيس ماخلاُوهاش توصل.
ف 1937 أسس سعيد مطبعة سميتها "مطبعة لمغريب" و كانت تاتخرًج لجريدة د "لمغريب" من سلا تلاتة د لمرًات فالسيمانة. من موراها ولاًت تاتخرج فالرباط وعندها أعداد كل نهار.
مات سعيد حجي وهو صغير (فعمر 30 عام) نهار 2 مارس 1942 بسباب مرض خطير اللي ما براش منًو. |
سعيد زدوق | سعيد زدوق (خلاق ف رّباط ف 1954) صحافي رياضي مغريبي. هو من أقدم و أشهر صّحافيين رّياضيين لمغاربة و تّشهر ببرامج لعالم رياضي ؤسمر رياضي.
حياتو.
زدوق ولد حي توارݣة ف رّباط. فاش كان ف لّيسي دفع ل مدرسة لمعلمين و ف نفس لوقت ل واحد لكونكور د تقني ف لإذاعة و تّلفزة لمغريبية (لإتم) و تقبل فيهوم بجوج، و ختار يخدم ف تّلفزة غير حيت كانت قريبة ل دّار ديالو ف توارݣة.
هاكدا خدم سعيد تيكنيسيان ف لإتم ف 1975 ومن بعد ما شد لباك كمل قرايتو ف لجامعة د محمد لخامس (خدا ليسونص د لحقوق ف 1979) و ختار يخدم ف لمصلحة د رّياضة، ومن بين نّاس لّي عاونوه باش يندمج ف لخدمة كانو صحفيين كبار بحال عبد المجيد زهيد و الحسين الحياني.
أول ماتش علق عليه زدوق كان ف لقاهرة بين لمغريب و مصر ف 1982 ف إقصائيات كاس لعالم، وهاكدا بدات لمسيرة ديالو ك معلق رئيسي للماتشات د لمنتخب ف تّمانينات و تّسعينات و رتابط صّوت ديالو عند لمغاربة ب أحدات مهمة بحال ألعاب البحر المتوسط ف 1983 و كؤوس لعالم 86، 94 و 98 و كؤوس إفريقيا للأمم و بدّات لّي تنظمات ف لمغريب ف 1988.
زيادة على تّعليق، رتابطات سميت زدوق ب لبرنامج تّاريخي د تّلفزة لمغريبية "العالم الرياضي" و لّي بداه هو و محمد لحمر ف 1979 و بقا تا يقدمو تا ل 2006.
من بعد ما خرج تقاعد نسبي، بقا كايقدم برنامج "سمر رياضي" لّي كايعرض فيه على رياضيين قدام ماركاو تّاريخ رّياضي لمغريبي.
من 2017 خدم معا راديو پلوس و عندو فيها برامج رياضية و حوارية مع رّياضيين و لجماهير. |
سعيد شيبا | سعيد شيبا (خلاق ف رّباط ف 28 شتنبر 1970) كوايري مغريبي دولي كان كايلعب ف لوسط. بدا لكاريير ديالو ف لفتح رّباطي و لعب برّا ف بزاف ديال لبوطولات (سّعودية، سپانيا، فرانسا...). كان من لّعايبيا لمهمين ف لوسط د لمغريب ف لّخر ديال تّسعينات و شارك مع لمونتاخاب ف كاس لعالم 1998. سعيد شيبا من لّعايبيا لقلال لّي كان كايوازي بين لكورة و لقراية لجاميعية ديالو ومن بعد ما سالا لكورة كمل تّكوين ديالو و خدم ف تّدريب و تّحليل رّياضي مع قنوات رياضية مغريبية و خليجية.
سعيد شيبا دابا كيدرّب لمنتخب د لمغريب د كورة د قل من 17 عام.
لكاريير ديالو.
ف مارس 2001، سلفاتو لفرقة د نانسي ل لفرقة نڭليزية مادرويل حتال لخر د لموسم. ف أول ماتش ليه، لعب ضد رانجرز ؤ عطا پاص د لبيت من كوفرة ف دقيقة تانية؛ ف هاد لماتش تعرض شيبا ل ضربة قوية من لعاب بوب مالكوم لي زطم عليه فوجهو ؤ هو طايح ف لرض، ؤماخدا حتا إندار بسباب هاد لفعلة.
إحصائيات.
هاد طابلو كيعطي لإحصائيات د لكاريير د تدريب د سعيد شيبا "(حتال 5 يوليوز 2021)". |
سعيدة المنبهي | سعيدة المنبهي (مراكش، شتنبر 1952 - الدار لبيضا، 11 دجنبر 1977) كانت شاعرة ومناضلة ماركسية مغريبية، ماتت من بعد 36 يوم د لإضراب على لماكلة فلحبس، وكانت هي أول مرأة مغريبية اللي ماتت مورا إضراب على الطعام فإطار النضال.
حياتها.
تولدات سعيدة المنبهي ف مراكش ف 1952, وكبرات فيها. خدات لباك ديالها ف 1971 ف ليسي أبو العباس السبتي ومن بعد مشات ل كلية لآداب فالرباط باش تكمل قرايتها. خدات الإجازة ف لينݣليزية ومن بعد دخلات لمركز التربية والتكوين حتا ولاًت أستاذة ديال النݣليزية ؤلا لفرانساوية فلإعدادي.
دخلات للنضال وقت قرايتها وكانت عضو نشيط ف"الاتحاد الوطني لطلبة المغرب", وموراها دخلات للحركة ديال "إلى الأمام"، اللي كانت حركة ماركسية لينينة. نهار 16 يناير 1976، غادي اتًخطف هي و 3 دلمناضلات آخرات, وغادي يتعدبو 3 شهور فلمعتقل السري ديال درب مولاي الشريف فالدار لبيضا. من مورا داكشي غادي يتحكم عليها هي واللي معاها فلمجموعة ب 5 سنين لكل واحد.
ف 8 نونبر 1977، غادي تبدا هي والرفاق ديالها إضراب لامحدود على الطعام باش تعتارف بيهم الدولة كمعتقلين سياسيين وباش يقادًولهم ليهم لحالة اللي كانو عايشين فيها. مورا 34 نهار د لإضراب، غادي تسخف سعيدة و آتمشي للصبيطار حتا غادي تتوفا تمًا نهار 11 دجنبر 1977. |
سكورة لحدرة | سكورة لحدرة جماعة ترابية قروية كاينة ف إقليم الرحامنة، جهة مراكش آسفي، ساكنين فيها 8865 واحد، على حسب لإحصاء لعام 2014. |
سكوطلاندا | سكوطلاندا (بلينݣليزية: Scotland) هي بلاد داخلة مع لمملكة لمتحدة. جات ف الشمال د بريطانيا، تاتحدّها من لجنوب لينݣليز، من الشرق لبحر د الشمال، و من الشمال و لغرب لمحيط لأطلسي. سكوطلاندا هي تاني أكبر بلاد ف لمملكة لمتحدة، فيها كتر من 790 جزيرة، مقسومين على 32 إقليم. لأغلبية د الناس تيسكنو ف لوسط د لبلاد.
سكوطلاندا كانت بلاد مستاقلة من لعصور لوسطى حتال 1 ماي 1707، اللي دخلو فيه لمملكات د لينݣليز و سكوطلاندا ف مملكة وحدا هي بريطانيا لكبيرة. ف 2014، تدار استفتاء على واش تبقا داخلة مع لمملكة لمتحدة ولا تخرج، و صوّتو لأغلبية باش يبقاو.
تيسكنو ف سكوطلاندا تقريبا 5.5 مليون د الناس، لعاصمة ديالها هي إدينبرا، و أكبر مدينة فيها هي ݣلاسݣو. اللغات اللي معتارفين بيها ف لبلاد هوما لينݣليزية و السكوطلاندية و لݣايلية السكوطلاندية. لفلوس اللي كاتخدّم هي لپّاوند. سكوطلاندا عندها من 1999 برلمان ديالها فيه 129 بلاصة، و عندها تا حكومة محلية. 59 بلاصة ف لبرلمان ديال لمملكة لمتحدة محسوبين على سكوطلاندا. |
سكينة الصفدي | سكينة الصفدي (خلاقت ف دّار لبيضا ف 1952 - توفات ف 20 ماي 2022 ف حد سوالم) مغنية مغريبية كانت من لأعضاء لمؤسسين د مجموعة جيل جيلالة و هي أول صوت نسوي بان ف لمجال د لمجموعات "لغيوانية".
سكينة الصفدي كانت مجوجة ب لفنان مصطفى أهباض.
حياتها.
سكينة كبرات ف كازا و تيتمات من مها و هي صغيرة (كانت عندها 11 عام) و رباها خالها. سكينة كانت نشيطة بزاف ف صغرها و كانت كاتدير لمسرح و كاتلعب لكورة و كان لأب جيݣو قتارح عليها تكوّن فرقة د لكورة نسوية.
دّخلة د سكينة ل لعالم لفني جات من لمسرح بحيت مارساتو بين 1964 و 1970 و متلات مسرحيات غنائية تراتية معا سميات كبيرة بحال نعيمة لمشرقي و حبيبة لمذكوري و شّعيبية لعذراوي، و زيد عليهوم بوجميع و لعربي باطما لّي كانو ف ديك لفترة كايفكرو يشكلو مجموعة ناس لغيوان.
سكينة الصفدي كانت لفنانة لوحيدة لي شاركات ف لمسيرة لخضرا ف 1975، ؤ غنات موراها غنية على هاد لحادات ب عنوان "لعيون عينيا".
سكينة كانت من لمؤسسين ديال جيل جيلالة ب لقيادة د حميد الزوغي لّي كان مور لفكرة د تّأسيس و كانت سكينة مع محمود السعدي و محمد الدرهم و مولاي الطاهر الأصبهاني هوما لأعضاء لّوالا د لمجموعة. |
سلا | سلا (ب لأمازيغية : ⵙⵍⴰ) هي واحد لمدينة ف شمال لغربي د لمغريب ؤ تاطًل على لمحيط لأطلسي. هي لعاصمة د لعمالة د سلا، ؤ مفارقها على رباط لواد د بورݣراݣ. على حساب لإحصاء د 2014، كيسكن فسلا تقريبا مليون ديال بنادم. سلا فيها جوج د لمحطات ديال تران ؤ جوج خطوط د طرامواي، ؤ مطار دولي.
تاريخ.
ماكاينش معلومات محددة ؤ دقيقة على شكون أسس لمدينة د سلا، ولكن بزاف د لمصادر تاتقول باللي لفينيقيين اختارو لبلاصة لي فيها سلا ؤ رباط ؤ دارو فيها مرسى د لبيع ؤ شرا. نّاس لي كانو ساكنين ف ديك لبلاصة كانو أمازيغ. ف لقرن لّول بعد لميلاد، أسسو رّومان فنفس لبلاصة واحد لمستوطنة سمًاوها "لمستوطنة د سلا" (ب للاتينية Sala Colonia سالا كولونيا)، هاد لمستوطنة كان عندها مرسى مروًج. مازال كاين آثار عليها: هي لمدينة لأثرية ديال شالة (ب لأمازيغية : ⵛⴰⵍⵍⴰ) لي تابعة دابا إداريا للرباط.
ملًي جا لإسلام للمغرب، كانت لبلاصة لي فيها سلا مامسكوناش، ومن بعد ما بداو الدول تيتأسسو فلمغريب كانت ديك لمنطقة فيها حروب حيث جات على لحدود ديال فين كانو مدابزين لأدارسة مع برغواطة.
فعام 1030، دولة لأمازيغية ديال بني يفرن غادي تأسس لمدينة د سلا لي كنعرفو دابا، ؤ غايردًوها هي لعاصمة ديالهم. ف 1145، غادي يدخلو لموحدين لسلا ؤ غادي تولي تابعة ليهم، ؤ فهاداك لوقت فين أيتًبنا جامع لكبير د سلا.
فلعام 1627، غادي يتحالفو ناس ديال سلا ؤ رباط وغادي يأسسو دولة مستقلة ديالهم لي كانت سميتها ""لجمهورية د بورݣراݣ"", وكانت لعاصمة ديالها هي لقصبة د لوداية. غادي تبقا لجمهوية د بورݣراݣ مستقلة 41 عام، حتال 1688، ملًي غادي تدخل الدولة لعلوية لسلا. |
سلام أمزيان | محمد لحاج سلام أمزيان (تولد ف 1925 فآيت بوخلف نواحي لحسيمة - مات ف 9 شتنبر 1995 فهولاندا) كان مناضل مغريبي من الريف واتًعرف حيث هو اللي كان الشاف ديال لينتيفاضة د الريف ف 1958-1959.
حياتو.
تولد سلًام أمزيان ف 1925 فدوار بني بوخلف اللي تابع للقبيلة د بني ورياغل ف الريف. قرا فاللول فلمسيد ومن بعد كمًل فلمعهد لأصيل (ثانوية الإمام مالك) د لحسيمة. رحل من بعد لفاس وقرا فلجامعة د لقرويين، وخدا "شهادة العالمية". ملًي تخرًج ولاً موعلًيم وقرا فبزاف د لبلايص منها قرية بامحمد، طنجة وتطوان.
ملًي كان سلاًم أمزيان تيقرا فلقرويين, ولاً متبع السياسة ودخل مع لمناضلين اللي طالبو بليستيقلال د لمغريب. دخل من ديك الساعة لحزب الشورى و الإستقلال. ف 1955، دخل مع جيش التحرير، وكان تينسًق مابين الخطابي ولعسكر ديالو اللي بقاو فالرًيف. ف 1956، ملًي استاقل لمغريب، مابغاوش الناس دجيش التحرير يحطًو السلاح حيث ماكانش لمغريب كلو مستاقل وبغاو يحرروه كلًو. الدولة ماكانتش متافقة معاهم وتقبطو بزاف د ناس جيش التحرير فلحبس, منهم سلام أمزيان، اللي دوز عاماين د لحبس مابين لحسيمة والرباط وقنيطرة.
ف 1958, غادي تبدا لينتيفاضة ديال الريف, اللي وقعات حيث الناس سخطو على التهميش اللي كان فلمنطقة ديالهم، وبداو تيظاهرو. الدولة ماتجاوباتش مع هاد لمطالب وبقات لحݣرة والتهميش، وهوما يهزو لمحتجين السلاح. سلام أمزيان كان هو الشاف ديالهم وكان تيعطيهم التعليمات ديال كيفاش يحاربو حرب لعصابات. تحامات الدولة مع حزب لاستقلال وهرًسو هاد لحركة وتقتلو بزاف د الناس. فمارس 1959 هرب أمزيان لمليلية وموراها مشا عاش فمصر والجزائر ولعراق. ف 1994 مشا لهولندا باش يتداوا وبقا تما تا مات ف 1995. تدفن سلًام أمزيان نهار 16 شتنبر 1995 فالدوار ديالو، آيت بوخالف. |
سليمة الزياني | سليمة الزياني (بالريفية: ⵙⴰⵍⵉⵎⴰ ⵣⵉⵢⴰⵏⵉ) (تولدات ف 1994 فلحسيمة)، واللي معروفة بسميت سيليا هي مغنية وفنانة مسرحية مغربية، ووحدا من النشطاء د لحراك د الريف. تاتغنًي سيليا لموسيقى الثراتية د الريف.
حياتها.
تولدات سليمة ف 1994 فلحسيمة وكبرات فيها. من مورا ماخدات لباك مشات للجامعة د محمد اللًول فوجدة وقرات فيها الدراسات لأمازيغية. فنفس لوقت بدات فلغنا ولمسرح وتعرفات محلًيا فالريف بلغنا د لأغاني التقليدية د لمنطقة.
ف 2016 دخلات سيليا فلحراك د الريف اللي كان تيطالب بالتنمية لإجتماعية وليقتيصادية د لمنطقة. نهار 4 يونيو 2017، تعتاقلات وحققات معاها لفرقة لوطنية فالدار لبيضا. نهار 29 يوليوز, من مورا شهراين تقريبا ف لحبس، خرجات سيليا بعفو ملكي. |
سميمو | سميمو جماعة ترابية قروية كاينة ف إقليم الصويرة، جهة مراكش آسفي، ساكنين فيها 8026 واحد، على حسب لإحصاء لعام 2014. |
سناء مرحاتي | سناء مرحاتي، تزادت ف 10 مارس 1984 ف صفرو، هي مغنية مغريبية تتغني لملحون و لموسيقى لغرناطية.
حياتها.
تزادت سناء ف وسط عائلة تتبغي لفن، ونصحها لواليد ديالها باش تتخصص ف لملحون. حفل لولانيا لي غنات فيه كان ف مدينة الجديدة ف عام 1999. سناء من لعيالات لوالا لي تخصصو ف لملحون لي كان غير الرجال تيغنيوه، وعندها بزاف د لقصايد خاصة بها بحال قصيدة "الأم". سناء عندها وسام مكافأة من درجة ضابط. |
سنغافورة | سنغافورة، ولا صنغافورة، رسميا لجمهورية د سنغافورة (بلينݣليزية: Republic of Singapore - بلماليزية: Republik Singapura - بالشينوية: 新加坡共和国 - بالتاميل: சிங்கப்பூர் குடியரசு) هي بلاد-مدينة أرخبيل جات ف لجنوب الشرقي د آسيا. سنغافورة فيها جزيرة كبيرة و 63 جزيرة صغيرة، و هي وحدا من أصغر لبلدان ف لعالم. لبلدان اللي تيحدّوها هوما ماليزيا (بيناتهم مضيق جوهر)، و أندونيسيا (بيناتهم لمضيق د سنغافورة).
تأسسات سنغافورة كيما معروفة دابا ف 1819 من لبريطانيين اللي كانو كيبيعو و يشريو ف شرق آسيا. ستعمرات بريطانيا رسميا لمنطقة ف 1867، و دخلاتها مع لإمبراطورية ديالها. ف وسط لحرب لعالمية التانية، حتلاتها الجابون و لكن رجعات لبريطانيا ف 1942. ف 1959، ولاّ عندها لحكم الذاتي، و ف 1963 دخلات طرف ف لفيديرالية د ماليزيا. نهار 9 غشت 1965، ستاقلات رسميا و ولاّت هي لجمهورية د سنغافورة.
تيسكنو ف سنغافورة تقريبا 5.7 مليون د الناس، و لعاصمة ديالها هي صنغافورة. لبلاد عندها 4 د اللغات رسمية هي: الشينوية، التاميل، لماليزية و لينݣليزية (اللي هي اللغة اللي كاتخدّم ما بين كلشي). لفلوس اللي كاتخدّم فيها هي الدولار د سنغافورة. سنغافورة عندها قتصاد صحيح، هي رابع أكبر مركز مالي ف لعالم، و فيها خامس أكبر مرسى ف لعالم. سنغافورة تختارت بزاف د لمرّات أغلى مدينة ف لعالم من ناحية لغلا د لعيشة. هي داخلة مع بزاف د لمنضمات دولية بحال لأمم لمتحدة، لكومنويلت، لقمة د شرق آسيا، و منضمة التجارة لعالمية. |
سور العز | سور العز جماعة ترابية قروية كاينة ف إقليم قلعة السراغنة، جهة مراكش آسفي، ساكنين فيها 3850 واحد، على حسب لإحصاء لعام 2014. |
سوريا | سوريا، ولا سورية (رسميا: لجمهورية لعربية السورية) هي بلاد جات ف لغرب د آسيا. تايحدها لبحر لبيض لمتوسط من لغرب، لبنان من لجنوب لغربي، تركيا من الشمال، لعراق من الشرق، و لأردن و فلسطين من لجنوب. سوريا بلاد متنوعة فيها السهول والجبال و الصحرا، و مقسومة على 14 محافضة. النضام ديالها رئاسي و تيحكمو حزب سميتو حزب لبعث.
سوريا من لبلدان اللوالا ف لعالم اللي بدات فيها لحضارة، و كاتسما هي و لعراق ب "لمهد ديال لإنسانية". بزاف د لمدونا اللي فيها بحال دمشق و حلب محسوبين من أقدم لمدون ف لعالم، اللي باقين مسكنونين تال دابا. دازو من سوريا بزاف د لحضارات بحال لأراميين و الرومان و لبيزانطيين و لأمويين و لعباسيين و لعتمانيين. ف 8 مارس 1920 علنات سوريا على لإستقلال ديالها و لكن ستعمراتها فرانسا ف نفس لعام، و بقات فيها تال 1946، اللي هو التاريخ الرسمي ديال لإستقلال ديال سوريا.
تسيكنو ف سوريا تقريبا 17.5 مليون د الناس، و لعاصمة ديالها هي ديمشق. اللغة الرسمية د لبلاد هي لعربية، و كاين أقلية ف الشمال كيهضرو لكردية. لفلوس اللي كاتخدّم هي الليرة السورية. السكان ديال سوريا مخلطين و فيهم لمسلمين (السنة و الشيعة)، لمسيحيين، الدروز و ليزيديين. من 2011 دخلات لبلاد ف أزمة كانت بدات بمحاولة ديال التورة ديال الناس، و اللي ولات مبعد حرب أهلية ماتو فيها تال دابا كتر من نص مليون ديال الناس، و 5 دلمليون اللي ولاو لاجئين ف لعالم كامل. بسباب هاد لأزمة، ما بقاتش سوريا ف بزاف د لمنضمات الدولية اللي كانت داخلة فيها، بحال لجامعة د الدول لعربية لي طردوها و منضمة التعاون لإسلامي و لإتحاد للمتوسط. |
سورينام | سورينام، رسميا لجمهورية د سورينام (بلهولاندية: Republiek Suriname) هي بلاد جات ف الشمال الشرقي ديال أمريكا لجنوبية. تاتحدّها من الشرق ݣويانا لفرانساوية، من لغرب لجمهورية د ݣويانا، من لجنوب لبريزيل و من الشمال لمحيط لأطلسي. سورينام هي أصغر بلاد ف أمريكا لجنوبية من ناحية لمساحة و السكان بجوج. واخا جات ف أمريكا لجنوبية، سورينام محسوبة تقافيا مع لبلدان د لكاريبي، و داخلة معاهم عضو ف الجماعة لكاريبية.
أول لآتار ديال الناس اللي سكنو سورينام كانت 4000 عام قبل لميلاد، و كاين بزاف د لقبايل اللي محسوبين سكان أصليين بحال ل"أرواك" و ل"كاريب" و ل"وايانا". أول مرة وصلو لأوروپيين للمنطقة كانت ف لقرن 16، ملّي دخلوليها لهولانديين. ف لقرن 17، ستعمرات هولاندا رسميا لمنطقة و خدّماتها للزراعة د السكر و لبيع و الشرا د لعبيد. ف 1954، ولاّت سورينام طرف من لمملكة د هولاندا الجديدة، و لكن خرجات منها ف 25 نونبر 1975 و ولاّت من موراها بلاد مستاقلة معروفة بسميت جمهورية سورينام.
تيسكنو ف سورينام تقريبا 580.000 ديال الناس، و لعاصمة ديالها هي پاراماريبو. اللغة الرسمية ديالها هي لهولندية، و عاد كاين 8 د اللغات جهوية اللي معتارفا بيها الدولة. لفلوس اللي كاتخدّم ف لبلاد هي الدولار السورينامي. واخا ستاقلات من هولاندا، سورينام عندها علاقات كبيرة معاها لا من الناحية د لإقتصاد ولا من التقافة. بزاف د الناس لمعروفين ف هولاندا عندهم أصل من سورينام (بحال پاطريك كلويڤرت و إدݣار داڤيدس). |
سويسرا | سويسرا (ب الألمانية: Schweiz; ب الفرونسي: Suisse; ب الطاليانية: Svizzera; ب الرومانشية: Svizra; ب الألمانية السويسرية: Schwiz) هي دولة صغيرة ف غرب أوروپا. السمية الرسمية ديال سويسرا هي Confoederatio Helvetica، هاد السمية ب اللاتينية و هي غالبا ما كتستعملش غير ف الوتائق الرسمية. سويسرا هي كونفدرالية مكونة من 26 ولاية صغيورة كتسمى كانطون (الجمع: كانطونات).
سويسرا معروفة ب الحياد ديالها. شي دولة كتكون محايدة مللي ما كتاخدش شي موقف بين الدول اللي متحاربين. سويسرا كانت محايدة من 1815. بزافت المنضمات الدولية كاينين ف سويسرا. الأمم المتحدة عندها مكتب رئيسي (و لكن ماشي مقر) ف جنيڤ. المنضمة السابقة ديال الأمم المتحدة اللي كانت كتسمى عصبة الأمم كان عندها المقر ديالها ف جنيڤ.
كاينين ربعة اللغات رسمية ف سويسرا: الألمانية، الفرونسي، الطاليانية، و الرومانشية. بعض الكانتونات وحتى القرى ݣاع كيهدرو فيهم ب جوجت اللغات، و أكبر كانتون من ناحية المساحة، ݣراوبوندن (ݣغيزون)، فيه تلاتة. تقريبا التلتين ديال السكان كيهدرو بالألمانية؛ الفرونسي كيهدرو بيها ف الغرب ديال البلاد، و الطاليانية كيهدرو بيها ف الكانتون ديال تيتشينو والرومانشية فشي بلايص ف ݣراوبوندن.
العاصمة ديال سويسرا هي برن. أكبر مدينة ف سويسرا هي زيوريخ.
ف الشمال ديال سويسرا كنتلاقاو ألمانيا. ف الشرق ديال سويسرا كنتلاقاو لوطريش و ليخطنشطاين. ف لجنوب ديال سويسرا كنتلاقاو الطاليان. ف لغرب ديال سويسرا كنتلاقاو فرانسا. |
سويهلة | سويهلة جماعة ترابية قروية كاينة ف إقليم مراكش، جهة مراكش آسفي، ساكنين فيها 28164 واحد، على حسب لإحصاء لعام 2014. |
سي حساين بن عبد الرحمن | سي حساين بن عبد الرحمن جماعة ترابية قروية كاينة ف إقليم/عمالة جّديدة، جهة دّار لبيضا سطات، ساكنين فيها 5990 واحد، على حسب لإحصاء لعام 2014. |
سيد المختار | سيد المختار جماعة ترابية قروية كاينة ف إقليم شيشاوة، جهة مراكش آسفي، ساكنين فيها 22674 واحد، على حسب لإحصاء لعام 2014. |
سيدي أحمد أو موسى | سيدي أحمد أو موسى (بلكتابة لعربية لقديمة ديال تشلحيت: سِدِ اَحْمَدْ اُمُسَ) (1460 - 1563) هو واحد لوالي و متصوف و راجل دين عاش فتازروالت في منطقة سوس.
حياتو.
تزاد أحمد أو موسى الجزولي السملالي فنص ديال لقرن خمسطاش عام 1460 فبو مروان لي هي قرية صغير ف إيدا أو سملال ف جّبال ديال لأطلس. باه سميتو سيدي موسى ومو للا تاونوت شي لي تايردو من سلالة محمد الجزولي.
مشا أحمد ل مراكش باش إقرا على الإسلام قبل مايسافر للمشرق مدة طويلة. وفعام 1521 رجع لقرية صغيرة ف سوس قبل ما يستقر ف تازروالت فين دار سلالة و زاوية إسلامية شي لي جذب بزاف دناس لعندو.
كانت عند أحمد علاقات مزيانة مع السعديين.
ملي مات عام 1563 بناو ليه ضريح فالزاوية ديال قرية سيدي أحمد أو موسى لي خدات سميتو.
كملو لأحفاد ديالو و دارو سلالة قصيرة فمنطقة إليغ قبل ما يجيو لعلويين. سّمية ديال أحمد أو موسى تترتابط بمجموعة ديال لفنانين لبهلوانيين و ب لموسم السنوي لي ف لمنطقة.
بزاف دالتقارير كايقولو أن الاحفاد تاعو شي منهم انتقل لشمال سوس أي النواحي د الصويرة و حاحا، و شي بقا فسوس. |
سيدي أحمد أوعبدالله | سيدي أحمد أوعبدالله جماعة ترابية قروية كاينة في إقليم تارودانت، جهة سوس ماسة، ساكنين فيها 3833 نسمة، على حسب الإحصاء العام 2014. |
سيدي أحمد أوعمار | سيدي أحمد أوعمار جماعة ترابية قروية كاينة في إقليم تارودانت، جهة سوس ماسة، ساكنين فيها 15956 نسمة، على حسب الإحصاء العام 2014. |
سيدي أحمد أوموسى | سيدي أحمد أوموسى جماعة ترابية قروية كاينة في إقليم تيزنيت، جهة سوس ماسة، ساكنين فيها 3601 نسمة، على حسب الإحصاء العام 2014. |
سيدي أحمد لعروسي | سيدي أحمد لعروسي جماعة ترابية قروية كاينة ف إقليم/عمالة السمارة، جهة لعيون سأقية لحمرا، ساكنين فيها 269 واحد، على حسب لإحصاء لعام 2014. |
سيدي إسحاق | سيدي إسحاق جماعة ترابية قروية كاينة ف إقليم الصويرة، جهة مراكش آسفي، ساكنين فيها 9773 واحد، على حسب لإحصاء لعام 2014. |
سيدي إيفني | سيدي إيفني جماعة ترابية حضرية كاينة ف إقليم/عمالة سيدي إيفني، جهة ݣلميم واد نون، ساكنين فيها 21588 واحد، على حسب لإحصاء لعام 2014.
على حساب محمد شفيق، كلمة "إفني" ف لأمازيغية كاتعني "ضاية".
التاريخ.
سيدي إيفني هي لعاصيمة التاريخية ديال قبايل آيت باعمران، واحد لمجموعة قبلية سوسية تعرفات بلمقاومة ديالها فلوقت ديال ليستعمار، الإستقرار ديالهم ف هاد لبلاصا قديم بزاف من وقت لمرابطين. السكان مركونين من قبائل مصمودة كانو إمكن تما قبل مايجيو قبائل جزولة، من بعد وراهم جاو عرب بني معقل لي منبعد هايكونو جزء من سكان الصحراء لي فيها تال دابا صنهاجيين و عرب لي دازو من لمنطقة و لي إمكن خلاو واحد لمكون صغير ندامج ف المجال الامازيغي.
من 6 مارس 2010 مابقاتش سيدي إيفني تابعا ل تيزنيت. ولات عندها إقليم بوحدها. |
سيدي احمد السايح | سيدي احمد السايح جماعة ترابية قروية كاينة ف إقليم الصويرة، جهة مراكش آسفي، ساكنين فيها 6198 واحد، على حسب لإحصاء لعام 2014. |
سيدي احمد لخدير | سيدي احمد لخدير جماعة ترابية قروية كاينة ف إقليم/عمالة سطات، جهة دّار لبيضا سطات، ساكنين فيها 9687 واحد، على حسب لإحصاء لعام 2014. |
سيدي التيجي | سيدي التيجي جماعة ترابية قروية كاينة ف إقليم آسفي، جهة مراكش آسفي، ساكنين فيها 16649 واحد، على حسب لإحصاء لعام 2014. |
سيدي الجزولي | سيدي الجزولي جماعة ترابية قروية كاينة ف إقليم الصويرة، جهة مراكش آسفي، ساكنين فيها 6462 واحد، على حسب لإحصاء لعام 2014. |
سيدي الحطاب | سيدي الحطاب جماعة ترابية قروية كاينة ف إقليم قلعة السراغنة، جهة مراكش آسفي، ساكنين فيها 9421 واحد، على حسب لإحصاء لعام 2014. |
سيدي الزوين | سيدي الزوين جماعة ترابية قروية كاينة ف عمالة مراكش، جهة مراكش آسفي، ساكنين فيها 14954 واحد، على حسب لإحصاء لعام 2014. |
سيدي امحمد دليل | سيدي امحمد دليل جماعة ترابية قروية كاينة ف إقليم شيشاوة، جهة مراكش آسفي، ساكنين فيها 5636 واحد، على حسب لإحصاء لعام 2014. |
سيدي بدهاج | سيدي بداج جماعة ترابية قروية كاينة ف إقليم الحوز، جهة مراكش آسفي، ساكنين فيها 5391 واحد، على حسب لإحصاء لعام 2014. |
سيدي بطاش | سيدي بطاش جماعة ترابية قروية كاينة ف إقليم/عمالة بنسليمان، جهة دّار لبيضا سطات، ساكنين فيها 6927 واحد، على حسب لإحصاء لعام 2014. |
سيدي بليوط | سيدي بليوط جماعة ترابية مقاطعة كاينة ف إقليم/عمالة دّار لبيضا، جهة دّار لبيضا سطات، ساكنين فيها 188736 واحد، على حسب لإحصاء لعام 2014. |
سيدي بنور | سيدي بنور واحد المدينة مغربية كاينة ف إقليم/عمالة سيدي بنور، جهة دّار لبيضا سطات، ساكنين فيها 55815 واحد، على حسب لإحصاء لعام 2014. |
سيدي بوبكر | سيدي بوبكر جماعة ترابية قروية كاينة ف إقليم الرحامنة، جهة مراكش آسفي، ساكنين فيها 6145 واحد، على حسب لإحصاء لعام 2014. |
سيدي بورجة | سيدي بورجة جماعة ترابية قروية كاينة في إقليم تارودانت، جهة سوس ماسة، ساكنين فيها 10000 نسمة، على حسب الإحصاء العام 2014. |
سيدي بوزيد الرݣراݣي | سيدي بوزيد الرݣراݣي جماعة ترابية قروية كاينة ف إقليم شيشاوة، جهة مراكش آسفي، ساكنين فيها 8935 واحد، على حسب لإحصاء لعام 2014. |
سيدي بوسحاب | سيدي بوسحاب جماعة ترابية قروية كاينة في إقليم اشتوكة آيت باها، جهة سوس ماسة، ساكنين فيها 9409 نسمة، على حسب الإحصاء العام 2014. |
سيدي بوعال | سيدي بوعال جماعة ترابية قروية كاينة في إقليم تارودانت، جهة سوس ماسة، ساكنين فيها 3019 نسمة، على حسب الإحصاء العام 2014. |
سيدي بوعبدلي | سيدي بوعبدلي جماعة ترابية قروية كاينة في إقليم تيزنيت، جهة سوس ماسة، ساكنين فيها 5752 نسمة، على حسب الإحصاء العام 2014. |
سيدي بوعثمان | سيدي بوعثمان جماعة ترابية حضرية كاينة ف إقليم الرحامنة، جهة مراكش آسفي، ساكنين فيها 9181 واحد، على حسب لإحصاء لعام 2014. |
سيدي بوعلام | سيدي بوعلام جماعة ترابية قروية كاينة ف إقليم الصويرة، جهة مراكش آسفي، ساكنين فيها 8142 واحد، على حسب لإحصاء لعام 2014. |
سيدي بومهدي | سيدي بومهدي جماعة ترابية قروية كاينة ف إقليم/عمالة سطات، جهة دّار لبيضا سطات، ساكنين فيها 5081 واحد، على حسب لإحصاء لعام 2014. |
سيدي بوموسى | سيدي بوموسى جماعة ترابية قروية كاينة في إقليم تارودانت، جهة سوس ماسة، ساكنين فيها 16879 نسمة، على حسب الإحصاء العام 2014. |
سيدي بيبي | سيدي بيبي جماعة ترابية قروية كاينة في إقليم اشتوكة آيت باها، جهة سوس ماسة، ساكنين فيها 38979 نسمة، على حسب الإحصاء العام 2014. |
سيدي حجاج | سيدي حجاج جماعة ترابية قروية كاينة ف إقليم/عمالة سطات، جهة دّار لبيضا سطات، ساكنين فيها 20732 واحد، على حسب لإحصاء لعام 2014. |
سيدي حجاج واد حصار | سيدي حجاج واد حصار جماعة ترابية قروية كاينة ف إقليم/عمالة مديونة، جهة دّار لبيضا سطات، ساكنين فيها 19733 واحد، على حسب لإحصاء لعام 2014. |